CELEX: 62010TN0426
Language: da
Date: 2010-09-16 00:00:00
Title: Sag T-426/10: Sag anlagt den 16. september 2010 — Moreda-Riviere Trefilerías mod Kommissionen

20.11.2010   
            
            
               DA
            
            
               Den Europæiske Unions Tidende
            
            
               C 317/37
            
         Sag anlagt den 16. september 2010 — Moreda-Riviere Trefilerías mod Kommissionen
   (Sag T-426/10)
   ()
   2010/C 317/68
   Processprog: spansk
   
      Parter
   
   
      Sagsøger: Moreda-Riviere Trefilerías SA (Gijón, Spanien) (ved advokaterne F. González Díaz og A. Tresandi Blanco)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens beslutning K(2010) 4387 endelig af 30. juni 2010 i sag COMP/38.344 — Forspændingsstål annulleres i henhold til artikel 263 i traktaten om den Europæiske Unions funktionsmåde.
            
         
               —
            
            
               Subsidiært annulleres eller nedsættes i henhold til artikel 261 i traktaten om den Europæiske Unions funktionsmåde den bøde, der blev pålagt sagsøgeren ved den nævnte beslutning.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den beslutning, der er genstand for den foreliggende sag, er den samme som den, der anfægtes i sag T-385/10 ArcelorMittal mod Kommissionen.
   Sagsøgeren har gjort følgende anbringender gældende:
   
                
            
            
               Der er foretaget en urigtig anvendelse af artikel 101 TEUF ved at tilregne MRT et ansvar på grund af dennes formodede overtrædelse af nævnte artikel, henset til, dels at TYCSA (PSC) og ikke MRT er den ansvarlige for TYCSA S.L.’s formodede deltagelse i den adfærd, der er beskrevet i beslutningen, dels at TYCSA S.L. ikke har deltaget i en samlet økonomisk enhed sammen med GSW/TYCSA. Derfor kan MRT ikke tillægges noget ansvar for TYCSA S.L.’s og TYCSA PSC’s adfærd.
            
         
                
            
            
               Sagsøgeren har gjort gældende, at der er begået faktiske og retlige fejl ved bedømmelsen af den tilregnede adfærd, henset til, at Kommissionen fejlagtigt har fundet, at de aftaler, der er indgået, og de møder, der har fundet sted i en række medlemsstater i forskellige perioder med forskellige deltagere og forskellige formål, udgør en samlet og vedvarende overtrædelse af artikel 101 TEUF. Endvidere udgør de identificerede aftaler ikke en sammenhængende helhed af foranstaltninger, der tilsigter at nå et samlet mål.
            
         
                
            
            
               Sagsøgeren har subsidiært nedlagt påstand om annullation eller nedsættelse af bøden, idet Kommissionen har tilsidesat proportionalitetsprincippet, princippet om beskyttelsen af den berettigede forventning, princippet om forbud mod tilbagevirkende kraft og retssikkerhedsprincippet ved ikke at anvende retningslinjerne for beregningen af bøder fra 1998. Endvidere har Kommissionen ikke taget hensyn til visse nærmere formildende omstændigheder, ligesom den har tilsidesat retten til forsvar, samt sin begrundelsespligt.